钦定古今图书集成/明伦汇编/闺媛典/第151卷 > 成孟吉妻唐氏〈叶氏附〉
## 钦定古今图书集成/明伦汇编/闺媛典/第151卷 > 成孟吉妻唐氏〈叶氏附〉

按《上虞县志》：“唐氏，成孟吉妻。婚三载夫亡。氏年二十
一，哀毁骨立，居丧尽礼。遗孤甫五月，室如悬罄，仅一
老姑，相依为命。父母怜其贫，使更适。屡逼之，氏断发
跣足若废人。常欲自缢，由是无敢复言。养姑育子，历
冰霜五十年。年七十馀，有司旌表。其后四世孙蕙妻
叶氏，亦少寡苦节，年二十七，发尽白，人咸异之。”